Dú heide· leide· iſt woꝛdē bar mā hoͤꝛet da
Dú heide· leide· iſt woꝛdē bar mā hoͤꝛet da·
vil manigē ſvͤzē vogel ſang·
vil kleide beide· gruͤn gel rot vn̄ bla·
d̾ meie in git deſ hab er dank·
nv wil eī wib niht troͤſtē mih·
ſwie d̾ ſv̄mer· manigē kvmb̾·
wendē kan· doch froͤit mī h̾ze ſeltē ſich·

Dv́ mīne· ſinne· vn̄ ǒch ein wib mir hat benomē·
da vō ich mv̊s ī ſoꝛgē lebē·
dar īne· ich bꝛīne· vn̄ ſol mir niht zehelfe komē·
eī wib dv́ mir mag froͤide gebē·
ſwie gar ich ſten in ir gewalt·
wil dú reine· ſvͤze alleine·
dc ich ir hvlde emb̾ ī kurzen iarē wird ich alt·

Ein lachē· machē· kan ir ſvͤzeſ múndel rot·
dc es get dvrh dú ǒgē min·
d̾ ſachen· krachē· mv̊s dc h̾ze min vō not·
ich wāde es w̾e d̾ ſvnnē ſchin·
ſw̾ mir des niht gelǒbē wil·
d̾ mīne ſtrale· vn̄ al ir kale·
mich tv̊t wūt· alſ ſi d̾ ſendē wūdet vil·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse